ร้านอาหารญี่ปุ่นที่ผ่านมาทีไร ก็มีคนมาต่อคิวรอเพื่อจะได้กินอาหารญี่ปุ่นอร่อย ๆ อย่างฟูจิ  ไม่เว้นแต่สาขา พรอมินาด้า เชียงใหม่  ที่แค่เดินผ่านก็เห็นคนเต็ม เลยอยากจะกินกับเขาบ้างการตกแต่งของที่สาขานี้ก็ทำให้สภาพร้านดูกว้างขวาง  มีทั้งโต๊ะแบบสี่เหลี่ยมธรรมดา และแบบโต๊ะกลม  ได้เข้าไปนั่งที่โต๊ะกลม รู้สึกว่ามีความเป็นส่วนตัวมาก  แถมยังมีโปรโมชั่นที่ร่วมกับบัตรเครดิตหลายธนาคารเลย  ถ้าเพื่อนคนไหนมีบัตรเครดิตธนาคาร(จำไม่ได้ว่าธนาคารอะไร แหะ ๆ ยังไงลองไปดูในป้ายบนโต๊ะอีกทีนะ)  ที่ไม่ได้ใช้คะแนนในบัตรบ่อย ๆ ก็เอาคะแนนไปแลกกินอาหารที่ฟูจิก็ดี  ก็จะได้ทั้งอาหารอร่อย ราคาถูกลงกว่าเดิมด้วย อิอิ